Tameṭṭut deg tmetti taqbaylit ɣas ma yeɛla ccan-is, uqadar imi d tayemmat, d awetmat, d tawellit, maca izerfan tesɛa ur ttɛeddin ara ɣef wansayen d leɛwayed i iga urgaz deg tmetti, imi tameṭṭut iwulem dima ad tili ddaw n uḍar n wargaz, ad yili d baba-s d wayetma-s, syin akkin d argaz-is d yilewsan-is ; ay-agi sumta iga-as tilisa akken ur d-tettufrar ara sdat n wargaz ɣas ulama deg kra n tikkal tif-it deg ṛṛay neɣ deg kra n tzuṛi.